Hardanger og Voss prosti

Hardanger og Voss prosti er et tjenestedistrikt i Bjørgvin bispedømme i Den norske kirke. Prostiet omfatter kommunene Eidfjord, Kvam, Samnanger, Ullensvang, Ulvik, Vaksdal og Voss. Voss kirke er prostikirke.

Prostiet er inndelt i sogn, som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.

Historikk 

Den geistlige inndelingen av Norge i katolsk tid ble etablert på slutten av 1100-tallet, og det er vanlig å anta at Hardanger prosti ble etablert som Harðangr prófastdœmi under Bjørgvin bispedømme (Bjórgvins byskupsdœmi)  på denne tiden. Opprinnelig tilhørte også Voss prestegjeld dette prostiet, men på slutten av 1600- eller på begynnelsen av 1700-tallet ble Voss skilt fra Hardanger og overført til Nordhordlehns prosti. Denne adskillelsen vedvarte til kgl.res. av 31. mai 1819, da Voss ble tilbakeført til Hardanger prosti, som siden er benevnt Hardanger og Voss prosti.

Eidfjord prestegjeld ble ved opprettelsen av Stavanger bispedømme i 1125, lagt til Hallingdal og Valdres prosti, slik at Stavangerbispen kunne reise til sine fjerneste distrikter uten å betale for transport gjennom Bjørgvins territorium. Dette vedvarte til 1608, da Eidsfjord igjen ble lagt til Hardanger prosti og Bergens bispestol. Ved kgl.res. av 26. februar 1802 ble Strandebarm prestegjeld og Varaldsøy sogn overført fra Søndhordland til Hardanger, mens Jondal sogn allerede tilhørte Hardanger. Røldal prestegjeld hørte inntil 1862 til Ryfylke prosti under Christianssands stift, da det ble overført til Hardanger prosti.

Fusa og Samnangers kirkesogn ble overført fra Midthordland prosti til Hardanger, da dette ble nedlagt 1. mars 2014.Fusa sogn ble overført til Fana prosti 1. oktober 2017.

Sogn og kirker i Hardanger og Voss prosti

Voss kommune:
 Voss prostisogn
 Voss kirke
 Evanger sogn
 Evanger kirke
 Granvin sogn
 Granvin kirke
 Oppheim sogn
 Oppheim kirke
 Raundalen sogn
 Raundalen kirke
 Vinje sogn
 Vinje kirke

Eidfjord kommune:
 Eidfjord sogn
 Eidfjord kirke
 Eidfjord gamle kirke

Kvam kommune:
 Strandebarm sogn
 Strandebarm kirke
 Vikøy sogn
 Vikøy kirke
 Øystese sogn
 Øystese kirke
 Ålvik sogn
 Ålvik kirke

Samnanger kommune:
 Samnanger sogn
 Haga kirke
 Samnanger kirke

Ullensvang kommune:
 Jondal sogn
 Jondal kirke
 Kinsarvik sogn
 Kinsarvik kirke
 Odda sogn
 Odda kirke
 Røldal sogn
 Røldal stavkirke
 Skare sogn
 Skare kirke
 Tyssedal sogn
 Tyssedal kirke
 Ullensvang sogn
 Ullensvang kirke
 Utne sogn
 Utne kirke

Ulvik kommune:
 Ulvik sogn
 Ulvik kirke

Vaksdal kommune:
 Bergsdalen sogn
 Bergsdalen kirke
 Dale sogn
 Dale kirke
 Eksingedalen sogn
 Eksingedalen kirke
 Nesheim sogn
 Nesheim kirke
 Stamnes sogn
 Stamnes kirke
 Vaksdal sogn
 Vaksdal kirke

Se også 
Liste over kirker i Norge etter kommune

Referanser

Eksterne lenker 
 Prosti, fellesråd og sokn i Bjørgvin – frå 1. januar 2020
 Prostiet på kirken.no 

Prostier i Bjørgvin bispedømme
Religion i Vestland